DIE NUWE BLOU HOND - IN PRETORIA - Die Blou Hond - Blog
About Die Blou Hond
Events & Book Online
Philip Moolman	//
DIE NUWE BLOU HOND - IN PRETORIA
Posted by	Philip Moolman on	 Tuesday, 07 January 2014 in Blou Hond
DIE BLOU HOND het `n nuwe "hok" gekry - CASA TOSCANA LODGE in Pretoria.
Die Blou Hond (huis-teater-restaurant, in Linden) het geskuif na spoggerige nuwe
"pedigree-kennels" in Pretoria - CASA TOSCANA - die NUWE "leplek" vir die
*** NUWE BLOU HOND ***
waar "residensiele hond" Philip Moolman (asook dosyne ander TOP Suid Afrikaanse kunstenaars) nou EERS `n "hond uit `n bos" gaan sing!
Vroeer kon ons net 100 mense akkommodeer, nou: 180!
Die private wynkelder-teater vat 40 mense.
EN daar`s `n buitelug-venue ook: die biertuin!
EN jy kan oorslaap.
(… aaaaaaah, daar`s so baie; ek is so opgewonde!)
Die Blou Hond Live Music Theatre Restaurant & Function Venue.
- Ideal for your function / birthday / office party -
7 Days a week (Breakfast, Lunch & Dinner) with the artist of your choice (if available) or with
“resident hound dog” Philip Moolman doing the show of YOUR choice -
“The Ultimate Blou Hond Experience.”
Enquiries / Bookings @ 0123488820 / bookings@casatoscana.co.za / www.casatoscana.co.za
My eerste paraglide vlug, om vir Johnny te gaan bi...
Blou Hond Blog - Philip Moolman KAPPERJOLLE (20 Mei) - Blou Hond May 20
Robbie neem Die Blou Hond op musikale reis - Blou Hond Feb 09
PHILIP MOOLMAN – residensiele kunstenaar, by Die Blou Hond Teater Restaurant - word deur sommige mense onthou, as Neil Macdonald van “Sonkring,” of Andre Vorster van “Egoli.” Ander assosieer hom, met die helikopter-waaghals, in die program "Skattejag," of met die twee romantiese hoofrolle, wat hy in die Afrikaanse rolprente: "Die Prins van Pretoria" en "Inside Out" gespeel het.
Sy loopbaan het afgeskop (voor Egoli en Sonkring se dae) met die wen van `n landswye sang-en liedjieskryfkompetisie in 1989 - die televisieprogram "GRAFITTI" se "Ster 90" kompetisie. (Dit was die "Pop Idol`s," van daai tyd.) Daarna het verskeie T.V.-produksies gevolg, soos Die Sonkring, EGOLI, Wenners, Die Netwerk, Torings, Die Fourth Reich, Rhythm City, Binnelanders, High Rollers, Sterlopers ens... asook musikale verhoogproduksies, soos: Ester, Liefling en Ons Vir Jou.
Maar Die Blou Hond het Philip Moolman die besigste gehou (die afgelope 10 jaar) waar hy meeste van die vertonings self hanteer het, met afwisseling, deur ander top kunstenaars, soos Prime Circle, Chris Chameleon, Arno Carstens, Bobby van Jaarsveld, Bok van Blerk, Koos Kombuis, Coenie de Villiers… en ongeveer 50 ander bekende plaaslike kunstenaars, wat oor 10 jaar geroteer het.
Intussen skryf en toonset hy `n magdom Afrikaanse en Engelse liedjies, wat uiteindelik nou die lig gaan sien, met meer tyd op hande, sedert Die Blou Hond-perseel in Johannesburg verkoop is; en die die hele wenresep - saam met die "Hoofhond" en sy hele databasis, van duisende kliente ( "reune, tewe en werpsels") nou oorgeskuif het, na die spoggerige Casa Toscana - in Pretoria - waar Philip nou nie meer die volle restaurant eienaarskap en bestuur hoef te hanteer nie, maar suiwer op die kreatiewe kant van sake kan fokus.
Die hande-vat (of liewer "poot-vat") van die "Blou Bul" en die "Blou Hond" beloof om groot opskudding in Pretoria; asook in die Afrikaanse musiek-kultuur landswyd te veroorsaak, aangesien kunstenaars reg oor die land (asook die publiek) honger is vir venues wat die toets van die tyd kan deurstaan, soos die geliefde Blou Hond wat vir meer as `n dekade lank uit sy nate bars; tesame met die stylvolle Casa Toscana, wat (in eie reg) lank reeds sterk gevestig is.
Ja-nee, die "hond" het `n bakgat nuwe "hok" gevind; en Pretoria is die PERFEKTE nuwe leplek. Vroeer: `n informele, loslit, residensiele huisteater-restaurant. Nou: die spoggerige "Herehuis-kennels," van Casa Toscana.
Die Blou Hond was nog nooit `n S.P.C.A. / pavement special / steekbaard, of straatbrak gewees nie; maar NOU het hy onteenseglik, `n volbloed Pretoria PEDIGREE HOND geword - met al die inspuitings, inentings, ontvlooiings, ontwurmings en splinternuwe “liksens-pampiere”; waar Philip Moolman (asook dosyne ander TOP Suid Afrikaanse kunstenaars) nou EERS `n "hond uit `n bos" gaan sing!
“VAN TOENTERTYD TOT NOU” - Drie van die Bestes - Blou Hond Aug 20
Prime Circle #LetTheNightIn - Blou Hond Aug 18
Blackbyrd - NEVER A DULL MOMENT - Blou Hond Aug 12
Copyright © 2019. Die Blou Hond. Designed by CommCentrix All Rights Reserved